โฆษกประจำสำนักนายกรัฐมนตรี พร้อมประสาน ศูนย์ Fake news center ขจัดปัญหาข่าวลวงออนไลน์
โฆษกประจำสำนักนายกรัฐมนตรี พร้อมประสาน ศูนย์ Fake news center ขจัดปัญหาข่าวลวงออนไลน์         นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวภายหลังสักการะสิ่งศักดิ์ประจำทำเนียบรัฐบาล เพื่อความเป็นสิริมงคล ในโอกาสเข้าทำหน้าที่อย่างเป็นทางการ ว่า พลเอก ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม กำชับเรื่องการทำหน้าที่ในการสื่อสาร และ ชี้แจงข้อมูลข่าวสารผลงานรัฐบาล รวมทั้งแก้ไขความเข้าใจที่คาดเคลื่อน ด้วยภาษาที่เข้าใจง่าย และ เข้าถึงประชาชนให้มากขึ้น โดยเฉพาะเรื่องข่าวปลอม หรือ fake news ที่จะประสานความร่วมมือกับ กระทรวงดิจิทัลเพื่อเศรษฐกิจและสังคม ซึ่งจะมีการตั้งศูนย์ Fake news center เพื่อแก้ไขปัญหานี้โดยเฉพาะด้วย        นางนฤมล ยังใช้โอกาสนี้ ขอกำลังใจจากทุกฝ่ายในการทำหน้าที่ ในฐานะนักการเมืองหน้าใหม่ ที่ตั้งใจเข้ามาทำหน้าที่อย่างสร้างสรรค์ เพราะทราบดีว่า จะต้องเจอแรงกดดันและการตอบโต้ทางการเมืองหลากหลายรูปแบบ